
2014 елда Г.Тукай исемендәге Дәүләт премисенә "Утлы дала" ике томлы тарихи роман өчен язучы Вахит Имамов һәм каллиграфик композицияләр сериясе өчен Владимир Попов лаеклы булды.

Җыелганнарны сәламләп, Татарстан Президенты Рөстәм Миңнеханов билгеләгәнчә, бу ел үзенчәлекле. "Бүгенге бәйрәм алдыннан республика тормышында бик күп әһәмиятле вакыйгалар булды, - дип искәртте ул. - Әлеге ел - Россиядә Мәдәният елы, Казан төрки дөньяның мәдәни башкаласы исемен йөртә, ә күптән түгел Болгар ЮНЕСКОның Бөтендөнья мирасы исемлегенә кертелде".

«Бүген без бик күп объектларда булдык, һәм бәйрәмнең йомгаклау өлеше - безнең мәдәният өлкәсендә төп премияне тапшыру», - дип әйтте Татарстан Президенты. Ул лауреатларга премияләрне тапшырды, алар хз чиратларында жюрига танулары өчен рәхмәт белдерделәр.

Рәсми өлештән соң мәйданда бәйрәм концерты башланды.
Дәүләт хакимияте һәм җирле үзидарә органнарының бердәм "Рәсми Татарстан" порталы